આ બધા વિકલ્પોની પોતપોતાની મર્યાદા છે. ઇન્ટરનેટ કનેક્ટેડ સ્માર્ટ ટીવી સૌની પહોંચમાં નથી. ટીવીને લેપટોપનો સ્ક્રીન બનાવવા માટે પોતાનું લેપટોપ હોવું જરૂરી છે અને જરૂરી કેબલ તથા તેના કનેક્શનની થોડી ટેકનિકલ જાણકારી પણ જોઈએ. ક્રોમકાસ્ટ ડિવાઇસ આપણે ખરીદવું પડે અને મિરાકાસ્ટનું ફીચર આપણા ફોનમાં ભલે હોય, આપણા ટીવીને મિરાકાસ્ટને અનુકૂળ બનાવવા માટે જરૂરી હાર્ડવેર પણ જોઈએ (એટલા માટે તો લગભગ અત્યાર સુધી આપણે ‘સાયબરસફર’માં આ વિષયને ઝાઝું સ્પશર્યા નથી)!